Түркістан облысы, Жетісай ауданы білім бөліміне қарасты, «Р. Қошқарбаев атындағы №50 жалпы білім беретін мектеп» коммуналдық мемлекеттік мекемесі

Тақырыбы: **Ресей бекіністерінің қазақ жеріне салынуының басты мақсаттары және бекіністер салудағы әскери экспедициялардың маңызы**

**Дайындаған:** Тарих пәні мұғалімі Көшербай Р.Н



2025-2026 оқу жылы

**Ресей бекіністерінің қазақ жеріне салынуының басты мақсаттары және бекіністер салудағы әскери экспедициялардың маңызы**

І Петр тұсында қазақ жерлеріне әскери бекіністер қаптап салына бастады.

Ресей өкіметінің араласуынсыз-ақ қазақ даласында Жайық, Гурьев сияқты бекіністер тұрғызылды. Ресей империясы бекіністерді салу үшін арнайы жоспарлар жасап ұйымдастырылған түрде жүргізуді қолға алды. Қазақстан Ресей үшін Шығыс елдерімен байланыс орнату үшін Ресейге қазақ жері сауда-экономикалық және әскери-саяси тұрғыдан маңыздылығы жоғары еді. Бұған дейін Ресейдің алған иеліктерін уысынан шығармау қажеттілігін, Орталық Азия елдерімен сауда байланысын орнату, әсіресе алтын өндіру талаптары ұштасып, осы мақсатта Ресейдің қазақ халқының арасына от салу, бір-біріне айдап салу сияқты құйтырқы саясаттарымен астасып жатты. Еуропа державаларымен бәсекелестік жағдайында Қара теңіз бен Каспий теңізі аймағында өз позициясын нығайту үшін Ресей империясы күшті бекіністер тұрғызуға мүдделі болды. Ресей үшін бол іс жеңілдеу болды. Бекіністер салу арқылы Ресей империясы XVII ғасырдың соңында көшпелілерді түстікке қарай ығыстырды. Күшпен басып алған Қазан, Астрахань хандықтарынан кейін Ресей ендігі жерде Қазақстанды жаулау үшін шекара бойларына өз бекіністерін тұрғызуды көздеді. Қазақ жеріндегі алғашқы бекіністер әскери-экспедициялар күшімен салынды. Бұл экспедициялардың алғашқы легі Жаркент қаласының маңындағы алтын қорын табу үшін шыққан болатын. XVIII ғасырдың басында Ресейге Хиуа елшісі Әшірбай және түркімен Қожанепестің «Азияда алтын көп» деген сөздерімен, Ақ теңіз арқылы І Петр 1716 жылы 1500 атты казак пен князь Александр Бекович Черкасскийді жібереді. 1717 жылы Черкасский әскерімен Хиуа халқын қырып, Хиуа арқылы жол ашуға болмайтындығына көзі жетеді. 1716 жылы Омбы қорғаны салынып, «Ертіс басында Жаркент деген қаланың маңында таусылмайтын алтын бар» дегенді естіген І Петр Ертіс өрлеп «алтынға жет» деп подполковник Бухгольцті жібереді. Алайда бұл екі жолда Азияның байлығына оңайлықпен тигізбейтінін сезіп, үкімет орталықтан қазақ даласын иемденуге кірісе бастайды. Қазақ даласының үстімен басқарып, Орта Азияны отар қылу арқылы сауда және басқа да кәсіп жүргізуді ойластырды. І Петр жан-жақтан Азияға кісі аттандырып, еуропаша алтын, колония іздеуі соның үшін Петр қазақ даласын иемденіп, «сол жерге бар күшті жұмсап, оңтүстіктегі Азияға жол ашу керек» -деген.[1.225б.]

Ресей экономикасы дамуды қажет етіп тұрған кезеңде теңіз жолдарын ашу, шығыс елдерімен байланыс орнатуға мүдделі болды. «І Петр Қазақстанның Ресейге қосылуы Орта Азиядағы біздің ықпалымыз бен саудамызды бекіту үшін қажет деп есептеді» . Екінші бір маңызды себеп ол жер мәселесі еді. Шығыстағы қазақ жерлері Ресей көзіне ертеден іліккен болатын. Осы жерлерді иемдену үшін Ертіс бойында біршама бекіністер тұрғызыла бастады. Бұл жерлер сол уақытта қалмақ иелігіндегі қазақ жерлері еді. Бұл бекіністердің мақсаты Ресейдің Сібір бөлігінде тыныштық орнату, қазақ жерлерін иемдену, қазақ көшпелілерін ішке қарай енгізбеу болды.

Манаш Қозыбаев «Бекіністер салу арқылы Ресей империясы XVIII ғасырдың соңына қарай көшпелілерді түстікке қарай ығыстыра берді»- деп жазады. Қазақ жеріндегі Ресей бекіністері отарлаудағы маңызды әскери тірек болды. Бүкіл қазақ даласын бекіністер шебімен жаулай отырып өз отарлық саясатын жүргізе отырып Ресей империясы қазақ даласын өз отарына айналдырды. Ресей империясы үшін бекіністер отарлық саясатты жүргізудің басты тірегіне айнала отырып мынадай мақсаттарда салынды:

1. Қазақ даласындағы жаңа жерлерді тартып алу;
2. Ел ішіндегі баскөтерулерді басып отыру;
3. Белгілі бір уақыт аралығында сауда байланысын жүргізу;

Өлкедегі отарлық саясатын күшейту мақсатында салынды.[2, 257 б.]

Қазақ даласын барлау мақсатында Ресей өкіметі Қазақстанға XVIII ғасырдың алғашқы ширегінен жоспарлы түрде әскери экспедициялар ұйымдастырды. І Петр Ресей империясы үшін Орданы қол астына өткізу Орта Азияға жол салуға мүмкіндік беруіне еш күмән келтірмеді. Экспедициялар қазақ жерінде екі бағытта жүргендігі жөнінде деректер бар.

Сібір генерал-губернаторы М.П. Гагариннің ұсынысымен Ертіс бойында қазақ жерінде экспедиция ұйымдастырылып, экспедиция басшысы капитан Бухгольцке арнайы тапсырмалар берілді. 1715 жылдың шілдесінде, құрамына 2797 адамнан тұратын солдат артеллистер,офицер мен шеберлерден тұратын Бухгольц отряды жорыққа аттанады. Ертіс бойымен төмен қарай жүзе отырып, 1715 жылдың 1 қазанында Жәміш көліне жетіп, сол жерде Жәміш бекінісінің іргесін қалайды. Келесі жылға жоспарланған экспедицияның күшімен Ертістің оң жағалауындағы патшалық өкіметтің әскери-колониялық бекініс пункттері ретінде тағы да бес бекіністің іргетасын қалады. Олар Жәміш (1716), Железинск (1717), Долон және Семей (1718), Өскемен (1720). Бұл бекігістерді байланыстырушы 7 форрост тұрғызылды. 1717 жылы П. Сатурин басқарған экспедиция Жәміш бекінісін қайта тұрғызды. Сол жылы Ертіс бойына Н. Северский және В. Чередев бастаған экспедициялар жіберілді.[3,599 б.]

1730 жылы маусым айында Әбілқайырдың жазғы ордасы Ырғыз өзені бойында Ресей елшісі башқұрт Алдарбай Искеев бастаған елшілік келеді. Бұл кездесу Әбілқайыр мен Алдарбай арасында оңаша әрі құпия түрде өтеді. Алдарбай Ресейге бодан болуға ақыл-кеңесін айтып, башқұрт-қазақ қарым-қатынасын бейбіт жолмен шешуге болады деп сендірді. Әбілқайыр ханға Алдарбай өзімен бірге Петербургке елші жіберу туралы да айтты. Әбілқайыр хан хат жазады хатты жазуға Алдарбай кеңес береді. Хат мазмұнында, орыс патшасына Кіші және Орта жүз қазақтары сіздің қол астыңызда болуға көмек сұрауға дайын екенімді білдіремін,- деп жазды.

1730 жылы қыркүйек айында қазақ елшілері Петербург қаласына жетеді. Қазан айының 21 күні Сейітқұл Қойдағұлов пен Құтлымбет Қоштаев Сыртқы істер коллегиясының басшысымен кездесіп, екі жақты келіссөз жүргізіледі. Қойдағұлов кездесуде Әбілқайыр ханның хатының мазмұнын ауызша айтып береді. Келіссөз 1730 жылдың қыркүйегінен 1731 жылдың сәуір айына дейін созылды. Келіссөз барысында жоңғар факторы сөз болмады. Ресей патшасына жіберілген елшіліктерден кейін, 1731 жылы 14 наурыз күні Министрлер кабинетінің отырысында талқыланып, бір ауыздан мақұлданды. Көп айға созылған келіссөздерден кейін 1731 жылы 19 ақпан күні Кіші жүз қазақтарын Ресейдің қол астына алуға келісім бергені жөніндегі грамотаға қол қойды. Ресей өкіметі Әбілқайыр ханға қазақ-башқұрт арасындағы келіспеушілікті жою үшін қазақ жерінен өтетін сауда керуендерінің қауіпсіз болуын тұтқындағы қазақтарды босату үшін болған Әбілқайырдың хатын қолдап қол қойғаннан кейін Ресей өкіметі бұрыннан ойда жүрген шығыс саясатын жүзеге асыруға бел буды. Ендігі кезекте қазақ даласына елшілік жіберіп ханның антын алу қалды. Бұл істі орындау І Петр заманында ерекше көзге түскен А.И.Тевкелевке тапсырылды. [4,205б.]

**Пайдаланылған әдебиеттер тізімі**

1. Шонанұлы Т. Жер тағдыры ел тағдыры. – Алматы. «Санат».1995. – 225 б .
2. Козыбаев М.К. История и современность. – Алматы: «Ғылым», 1991. – 257 с.
3. Есенғазы Қ. Қазақ елінің тарихы. – Алматы: «Дәуір», 2015. – 599 б.
4. Мәшімбаев С.М. Әбілқайыр хан. –Астана: «РМҚК»,2007. –205 б.